techiaith/cofnodycynulliad_en-cy huggingface dataset:
English: Well, student support rates are in fact increased each year in line with our policy, and I'll be making statements about that in the coming weeks. We already have in Wales the most progressive student support system of any part of the UK, and I'm very proud of that, and we remain committed to that, which includes, as you will know, a mix of grant and additional support. For any student looking for an indication of the level of support available, we published a statement, I think either yesterday or this morning, which sets out the range of support that is available for higher education students across grants, loans and council tax reductions and so on. We will continue to look at what more we can do to support students. We've obviously made funding available in many different ways over the course of the last year to reflect some of these pressures, but I hope to be saying a little more about student support in the coming weeks.
Welsh: Wel, mae cyfraddau cymorth i fyfyrwyr mewn gwirionedd yn cynyddu bob blwyddyn yn unol â'n polisi, a byddaf yn gwneud datganiadau am hynny yn yr wythnosau nesaf. Eisoes yng Nghymru mae gennym y system cymorth myfyrwyr fwyaf blaengar yn unrhyw ran o'r DU, ac rwy'n falch iawn o hynny, ac rydym yn parhau i fod yn ymrwymedig i hynny, system sydd, fel y gwyddoch, yn cynnwys cymysgedd o grantiau a chymorth ychwanegol. Ar gyfer unrhyw fyfyriwr sy'n chwilio am syniad o lefel y cymorth sydd ar gael, fe wnaethom gyhoeddi datganiad, naill ai ddoe neu'r bore yma, rwy'n credu, sy'n nodi'r ystod o gymorth sydd ar gael i fyfyrwyr addysg uwch mewn perthynas â grantiau, benthyciadau a gostyngiadau yn y dreth gyngor ac yn y blaen. Byddwn yn parhau i edrych ar beth arall y gallwn ei wneud i gefnogi myfyrwyr. Rydym yn amlwg wedi sicrhau bod cyllid ar gael mewn llawer o wahanol ffyrdd yn ystod y flwyddyn ddiwethaf i adlewyrchu rhywfaint o'r pwysau, ond rwy'n gobeithio dweud ychydig mwy am gymorth i fyfyrwyr yn yr wythnosau nesaf.
English: Ensuring the school estate is fit for purpose is vital to creating a positive learning environment. This is why, since 2014, we have invested £1.22 billion through the whole of the Sustainable Communities for Learning programme, against a total programme spend with our stakeholders of £2.2 billion.
Welsh: Mae sicrhau bod yr ystad ysgolion yn addas at y diben yn hanfodol i greu amgylchedd dysgu cadarnhaol. Dyna pam, ers 2014, ein bod wedi buddsoddi £1.22 biliwn drwy'r rhaglen Cymunedau Dysgu Cynaliadwy, yn erbyn cyfanswm o wariant gyda'n rhanddeiliaid ar y rhaglen o £2.2 biliwn.
English: This winter will be one of the most challenging in the history of devolution, because the cost-of-living crisis will have a brutal and merciless impact on almost everybody, but especially the most vulnerable, without significant state intervention. Education is one of the many places where this crisis will be felt. Some children not covered by our free school meals policy will be going hungry this winter. Have you given any thought to Plaid Cymru's calls to extend the universal free school meals programme as an emergency measure for secondary school children? And, further to your answer to Sioned Williams earlier - that there aren't going to be any further funds available to schools to combat the increased costs - where would you suggest that headteachers cut their budgets in order to keep the lights on?
Welsh: Y gaeaf hwn fydd un o'r rhai mwyaf heriol yn hanes datganoli, oherwydd bydd yr argyfwng costau byw yn cael effaith greulon a didrugaredd ar bawb bron, ond yn enwedig y rhai mwyaf bregus, heb ymyrraeth sylweddol gan y wladwriaeth. Mae addysg yn un o'r nifer o feysydd lle bydd yr argyfwng hwn i'w deimlo. Bydd rhai plant nad ydynt yn gymwys ar gyfer ein polisi prydau ysgol am ddim yn llwglyd y gaeaf hwn. A ydych chi wedi rhoi unrhyw ystyriaeth i alwadau Plaid Cymru i ymestyn y rhaglen prydau ysgol am ddim i bawb fel mesur brys i gynnwys plant ysgolion uwchradd? Ac yn sgil eich ateb i Sioned Williams yn gynharach - nad oes unrhyw arian pellach ar gael i ysgolion i fynd i'r afael â'r costau cynyddol - lle byddech chi'n awgrymu y dylai penaethiaid dorri eu cyllidebau er mwyn cadw'r goleuadau ynghyn?
English: Well, the Member will know that it's the Government's hope as well that we can do more in the area of free school meals, but the extension that the Member refers to in his question is one where we would need to make the kinds of cuts in other parts of our budget that the Member invites me to specify that schools should make in theirs. So, the challenge is very, very significant. As well as having the commitment and the compassion for making the difference, we also have to find the resources for doing that, and that's the challenge that I'm sure he recognises that the Government here faces, in the absence of a commitment from the UK Government to make good, effectively, the cut in the Welsh Government's purchasing power through the funding that we already have. As I said earlier, the level of support that is required for public services to deal with energy costs - and that includes our education system - is the kind of level of support that we need the UK Government to step forward and provide to all parts of the UK.
Welsh: Wel, bydd yr Aelod yn gwybod bod y Llywodraeth hefyd yn gobeithio y gallwn wneud mwy ym maes prydau ysgol am ddim, ond mae'r estyniad y mae'r Aelod yn cyfeirio ato yn ei gwestiwn yn un lle byddai angen i ni wneud y mathau o doriadau mewn rhannau eraill o'n cyllideb y mae'r Aelod yn gofyn i mi fanylu arnynt y dylai ysgolion eu gwneud yn eu cyllidebau hwy. Felly, mae'r her yn sylweddol iawn. Yn ogystal â chael yr ymrwymiad a'r trugaredd i wneud y gwahaniaeth, mae'n rhaid i ni hefyd ddod o hyd i'r adnoddau i allu gwneud hynny, a dyna'r her y mae'r Llywodraeth hon yn ei hwynebu, fel y mae'n cydnabod, rwy'n siŵr, yn absenoldeb ymrwymiad gan Lywodraeth y DU i unioni'r toriad i bŵer prynu Llywodraeth Cymru drwy'r cyllid sydd gennym eisoes. Fel y dywedais yn gynharach, y gefnogaeth sydd ei hangen ar gyfer gwasanaethau cyhoeddus i ymdopi â chostau ynni - ac mae hynny'n cynnwys ein system addysg - yw'r math o lefel o gefnogaeth y mae angen i Lywodraeth y DU ei darparu i bob rhan o'r DU.
English: Learning on the environment is mandatory in the Curriculum for Wales. The statements of what matters for the humanities and the science and technology areas of learning and experience include explicit references to the environment, to ensure that learners engage with the importance of nature and biodiversity.
Welsh: Mae addysg am yr amgylchedd yn orfodol yn y Cwricwlwm i Gymru. Mae'r datganiadau o'r hyn sy'n bwysig ar gyfer meysydd dysgu a phrofiad y dyniaethau a gwyddoniaeth a thechnoleg yn cynnwys cyfeiriadau penodol at yr amgylchedd i sicrhau bod dysgwyr yn ymdeimlo â phwysigrwydd natur a bioamrywiaeth.
English: Thank you for the answer, Minister. According to research by the Royal Society for the Protection of Birds, only one in five children has a connection to nature, and time spent playing outdoors has halved in just one generation. Exploring the natural environment is incredibly beneficial for young children, particularly for their sensory and emotional development. It's important that these experiences occur at primary school age, because if a child does not connect with nature before the age of 12, they are less likely to as an adult. If we are to tackle the nature crisis we face, we also need to make sure that our future generation of leaders understand the importance of preserving our biodiversity for the ecosystems and careful balance of life. Minister, what funding does the Welsh Government have in place to support schools to connect children with nature? Thank you.
Welsh: Diolch am yr ateb, Weinidog. Yn ôl ymchwil gan yr RSPB, dim ond un o bob pump o blant sydd â chysylltiad â byd natur, ac mae'r amser a dreulir yn chwarae yn yr awyr agored wedi haneru mewn un genhedlaeth yn unig. Mae archwilio'r amgylchedd naturiol yn hynod fuddiol i blant ifanc yn enwedig ar gyfer datblygu eu synhwyrau a'u datblygiad emosiynol. Mae'n bwysig fod y profiadau hyn yn digwydd yn ystod oedran ysgol gynradd, oherwydd os nad yw plentyn yn cysylltu â natur cyn ei fod yn 12 oed, mae'n llai tebygol o wneud hynny fel oedolyn. Os ydym am fynd i'r afael â'r argyfwng natur sy'n ein hwynebu, mae angen inni sicrhau hefyd fod arweinwyr y dyfodol yn deall pwysigrwydd cadw ein bioamrywiaeth ar gyfer ecosystemau a chydbwysedd bywyd gofalus. Weinidog, pa gyllid sydd gan Lywodraeth Cymru i gefnogi ysgolion i gysylltu plant â byd natur? Diolch.
English: Well, as a former young ornithologist myself, I pay close attention to what the RSPB tells us in terms of the connection of young people with nature. I'm sure that most of us will recognise, from our own experience, just how important and enjoyable that is at a young age. There are two principal programmes that we fund and continue to support in the space of environmental education in schools. Eco-Schools is one, and the Size of Wales is another. We can use both those programmes to go beyond the classroom, if you like, and for young people to be able to engage with their broader environment, but also to have a sense of agency in terms of how they relate themselves to nature and to biodiversity. Between them, those programmes are funded by around £0.5 million a year over the last three years. That enables schools to engage with those programmes at no cost. In my own experience - and I'm sure hers will be from her region as well - when you speak to schools, both of those programmes are very valued, and most heads and most teaching staff see a real opportunity with the new curriculum to be able to make a real step forward in how those programmes play a part in the broader curriculum in schools as well.
Welsh: Wel, fel cyn-adaregwr ifanc fy hun, rwy'n rhoi sylw manwl i'r hyn y mae'r RSPB yn ei ddweud wrthym ynglŷn â chysylltiad pobl ifanc â byd natur. Rwy'n siŵr y bydd y rhan fwyaf ohonom yn cydnabod, o'n profiad ni ein hunain, pa mor bwysig a phleserus yw hynny pan yn ifanc. Mae dwy brif raglen yr ydym yn eu hariannu ac yn parhau i'w cefnogi yng nghyswllt addysg amgylcheddol mewn ysgolion. Mae Eco-Sgolion yn un, ac mae Maint Cymru yn un arall. Gallwn ddefnyddio'r ddwy raglen honno i fynd y tu hwnt i'r ystafell ddosbarth, fel petai, i bobl ifanc allu ymgysylltu â'u hamgylchedd ehangach, ond hefyd i gael ymdeimlad o reolaeth mewn perthynas â sut y maent yn ymwneud â natur a bioamrywiaeth. Rhyngddynt, cafodd y rhaglenni hynny oddeutu £0.5 miliwn y flwyddyn dros y tair blynedd diwethaf. Mae hynny'n galluogi ysgolion i ymgysylltu â'r rhaglenni hynny heb unrhyw gost. Yn fy mhrofiad i - ac rwy'n siŵr y bydd ei phrofiad hithau o'i rhanbarth yr un peth - pan fyddwch yn siarad ag ysgolion, mae'r ddwy raglen hynny'n cael eu gwerthfawrogi'n fawr, ac mae'r rhan fwyaf o benaethiaid a'r rhan fwyaf o staff addysgu yn gweld cyfle go iawn gyda'r cwricwlwm newydd i allu gwneud cynnydd go iawn yn y ffordd y mae'r rhaglenni hynny'n chwarae rhan yn y cwricwlwm ehangach mewn ysgolion hefyd.
English: The rise in inflation is having a significant impact on all public services and will affect school budgets. We know that school reserves are currently in a higher position, and we support local authorities in working with schools to manage their budgets in light of the current circumstances.
Welsh: Mae'r cynnydd mewn chwyddiant yn cael effaith sylweddol ar bob gwasanaeth cyhoeddus a bydd yn effeithio ar gyllidebau ysgolion. Rydym yn gwybod bod cronfeydd wrth gefn ysgolion mewn sefyllfa well ar hyn o bryd, ac rydym yn cefnogi awdurdodau lleol i weithio gydag ysgolion i reoli eu cyllidebau yn sgil yr amgylchiadau presennol.
English: I thank the Minister for that response. Can I correct something that's been said earlier? School budgets are not the responsibility of the headteacher; they're the responsibility of the governing body in law. That's an important point to remember. Yes, maybe the average amount of money in school governing bodies is relatively high, but that doesn't mean that some schools aren't running with very little money in reserves, and some school reserves are more down to good luck and things that have happened than anything else. I mean, these budgets were set at a very different time than we're in now. We've got teachers' pay and energy costs - I don't know what the teachers' pay increase is going to be, but I would guess it's going to be a lot higher than school governors set it back in March and April when things were in an entirely different situation. How does the Minister think schools are going to be able to meet those additional costs, and what additional support is going to be given either by local authorities or by the Welsh Government?
Welsh: Diolch i'r Gweinidog am yr ymateb hwnnw. A gaf fi gywiro rhywbeth sydd wedi cael ei ddweud yn gynharach? Nid y pennaeth sy'n gyfrifol am gyllidebau ysgolion; maent yn gyfrifoldeb i'r corff llywodraethu yn unol â'r gyfraith. Mae hwnnw'n bwynt pwysig i'w gofio. Ydy, efallai bod y swm cyfartalog o arian sydd gan gyrff llywodraethu ysgolion yn gymharol uchel, ond nid yw hynny'n golygu nad yw rhai ysgolion yn gweithredu gydag ond ychydig iawn o arian wrth gefn, ac mae rhai cronfeydd wrth gefn ysgolion yn fwy o ganlyniad i lwc dda a phethau sydd wedi digwydd na dim byd arall. Hynny yw, gosodwyd y cyllidebau hyn ar adeg wahanol iawn i'r un yr ydym ynddi yn awr. Mae gennym gostau cyflogau athrawon a chostau ynni - nid wyf yn gwybod beth fydd codiad cyflog yr athrawon, ond rwy'n dyfalu y bydd yn llawer uwch na'r hyn y gwnaeth llywodraethwyr ysgolion ei osod yn ôl ym mis Mawrth a mis Ebrill pan oedd pethau mewn sefyllfa hollol wahanol. Sut y mae'r Gweinidog yn meddwl y bydd ysgolion yn gallu talu'r costau ychwanegol hynny, a pha gymorth ychwanegol sy'n mynd i gael ei roi naill ai gan awdurdodau lleol neu gan Lywodraeth Cymru?
English: Just on the question of reserves specifically, I do take the Member's point that there is obviously a variable picture in different schools, and if you don't have the reserves, then this isn't applicable to that school. But the overall picture across the system in Wales is that, from the last data available, which is now coming up to a year old, school reserves have increased from £31 million in March 2020 to £180 million in March 2021. So, that's the overall picture across the system, and local authorities where that is the case will be working with schools to manage those increased reserves in a way that supports the needs of those schools. As the Member will know, the local government settlement for this year increased by over 9 per cent. That will obviously be very significantly affected by the costs of inflation. There are obviously discussions with local authorities to understand where those pressures are, but as the Member will have heard me say in previous answers, there is a very real limitation on what the Welsh Government can do in the absence of the UK Government making good for the £600 million by which our budget has less purchasing power today than it did at the end of last year.
Welsh: Ar fater cronfeydd wrth gefn yn benodol, rwy'n derbyn pwynt yr Aelod fod yna ddarlun amrywiol mewn gwahanol ysgolion, ac os nad oes gennych gronfeydd wrth gefn, ni fyddai hyn yn berthnasol i'r ysgol honno. Ond y darlun cyffredinol ar draws y system yng Nghymru yw bod cronfeydd wrth gefn ysgolion, yn ôl y data diwethaf sydd ar gael, sydd bellach bron yn flwyddyn oed, wedi cynyddu o £31 miliwn ym mis Mawrth 2020 i £180 miliwn ym mis Mawrth 2021. Felly, dyna'r darlun cyffredinol ar draws y system, a bydd awdurdodau lleol lle mae hynny'n wir yn gweithio gydag ysgolion i reoli'r cronfeydd wrth gefn hynny sydd wedi cynyddu mewn ffordd sy'n cefnogi anghenion yr ysgolion hynny. Fel y bydd yr Aelod yn gwybod, cynyddodd y setliad llywodraeth leol ar gyfer eleni dros 9 y cant. Bydd costau chwyddiant yn amlwg yn effeithio'n sylweddol iawn ar hynny. Yn amlwg, mae trafodaethau ar y gweill gydag awdurdodau lleol er mwyn deall ble mae'r pwysau, ond fel y bydd yr Aelod wedi fy nghlywed yn dweud mewn atebion blaenorol, mae cyfyngiad gwirioneddol ar yr hyn y gall Llywodraeth Cymru ei wneud os na fydd Llywodraeth y DU yn gwneud iawn am y £600 miliwn yn llai o bŵer prynu sydd gan ein cyllideb ni heddiw nag a oedd ganddi ddiwedd y llynedd.
English: Just a couple of points from me at the end of those two question sessions. My expectation is that Members are here to ask their oral questions, if they've tabled questions, unless they have been formally withdrawn. My other expectation is that Members are here, and remain here, for the length of any ministerial question session they wish to be called in. Not all Members have met that expectation today either, and there are numerous guilty parties. Most of them are not in the Chamber to hear me say this at this point, but I'm hoping that their colleagues in almost every political party will pass the message on. I won't be as lenient next week.
Welsh: Mae gennyf un neu ddau o bwyntiau ar ddiwedd y ddwy sesiwn holi. Rwy'n disgwyl i'r Aelodau fod yma i ofyn eu cwestiynau llafar, os ydynt wedi cyflwyno cwestiynau, oni bai eu bod wedi cael eu tynnu'n ôl yn ffurfiol. Rwy'n disgwyl hefyd i'r Aelodau fod yma, ac aros yma, drwy gydol unrhyw sesiwn gwestiynau i'r Gweinidogion y maent am gael eu galw ynddi. Nid yw pob Aelod wedi bodloni'r disgwyliad hwnnw heddiw ychwaith, ac mae sawl un yn euog. Nid yw'r rhan fwyaf ohonynt yn y Siambr i fy nghlywed yn dweud hyn, ond rwy'n gobeithio y bydd eu cyd-Aelodau ym mhob un o'r pleidiau gwleidyddol, bron, yn trosglwyddo'r neges. Ni fyddaf yr un mor drugarog yr wythnos nesaf.
English: Item 3 and item 4 have been postponed.
Welsh: Mae eitem 3 ac eitem 4 wedi'u gohirio.
English: The first topical question is to be asked by Hefin David and is to be answered by the Minister for Economy.
Welsh: Mae'r cwestiwn amserol cyntaf i'w ofyn gan Hefin David, i'w ateb gan Weinidog yr Economi.
English: Thank you for the question. We understand that Bearmach Ltd has gone into administration. Working Wales advisers have provided onsite support to Bearmach employees over a three-week period, and we will continue to work with staff affected, providing advice and support. It's my understanding that up to 89 people will be affected by this company closure and are facing redundancy.
Welsh: Diolch am y cwestiwn. Deallwn fod Bearmach Cyf wedi mynd i ddwylo'r gweinyddwyr. Mae cynghorwyr Cymru'n Gweithio wedi rhoi cymorth ar y safle i weithwyr Bearmach dros gyfnod o dair wythnos, a byddwn yn parhau i weithio gyda staff yr effeithiwyd arnynt, i roi cyngor a chymorth. Rwy'n deall y bydd hyd at 89 o bobl yn cael eu heffeithio yn sgil cau'r cwmni hwn ac yn wynebu colli eu swyddi.
English: That's a helpful initial answer. I was informed on Monday 12 September by Caerphilly council about Bearmach. They've manufactured and supplied spare parts for older Land Rover vehicles, based, as I said, at Pantglas industrial estate. The council had been informed by the Welsh Government late the previous Friday, and I understand the company have received Welsh Government grant support in the past. Has Careers Wales been involved with the company? The local authority said it will be in contact with them to help from an employability perspective, so I'd like to know that. Unfortunately, the exact numbers of those being made redundant wasn't confirmed. The Minister did confirm it in his answer; it was reported to us as 51, but now he's confirmed it's 89. This is obviously very disappointing news for the local economy in Bedwas and the surrounding area. I'd like to know what the Minister is planning to do to further support the economy in the area around Pantglas and Bedwas particularly. Can the Minister give us a further assessment of the impact of Bearmach's closure on the workforce of the local community, including his understanding of the role of Careers Wales? And can he please clarify what further support will be made available to former employees from the Welsh Government, in addition to that that he's already mentioned?
Welsh: Mae hwnnw'n ateb cychwynnol defnyddiol. Cefais wybod ddydd Llun 12 Medi gan gyngor Caerffili am Bearmach. Maent wedi cynhyrchu a chyflenwi partiau sbâr ar gyfer cerbydau Land Rover hŷn, ac wedi'u lleoli, fel y dywedais, ar ystad ddiwydiannol Pantglas. Roedd Llywodraeth Cymru wedi rhoi gwybod i'r cyngor yn hwyr y dydd Gwener blaenorol, ac rwy'n deall bod y cwmni wedi derbyn cymorth grant gan Lywodraeth Cymru yn y gorffennol. A yw Gyrfa Cymru wedi ymwneud â'r cwmni? Dywedodd yr awdurdod lleol y bydd mewn cysylltiad â hwy i helpu o safbwynt cyflogadwyedd, felly hoffwn wybod hynny. Yn anffodus, ni chafodd union niferoedd y rhai sy'n cael eu diswyddo eu cadarnhau. Fe wnaeth y Gweinidog ei gadarnhau yn ei ateb; clywsom ei fod yn 51, ond yn awr, mae wedi cadarnhau ei fod yn 89. Mae hyn yn amlwg yn newyddion siomedig iawn i'r economi leol ym Medwas a'r cyffiniau. Hoffwn wybod beth y mae'r Gweinidog yn bwriadu ei wneud i gefnogi'r economi ymhellach yn yr ardal o gwmpas Pantglas a Bedwas yn enwedig. A oes modd i'r Gweinidog roi asesiad pellach inni o effaith cau Bearmach ar weithlu'r gymuned leol, gan gynnwys ei ddealltwriaeth o rôl Gyrfa Cymru? Ac a oes modd iddo egluro pa gymorth pellach a fydd ar gael i gyn-weithwyr gan Lywodraeth Cymru, yn ychwanegol at yr hyn mae eisoes wedi'i grybwyll?
English: Bearmach has been a good local employer for many years in the Bedwas and Trethomas area. Apart from the 50 jobs that have been quoted as being affected, there will also be, as we've heard, lots of other agency staff employed at the site, who have now lost their income at the worst possible time. This will also be a blow to local businesses who worked in tandem with Bearmach, or benefited from workers spending their money in the local community. Can you let the Chamber know whether Bearmach approached you for any financial assistance and what support was subsequently offered? And has the closure of Bearmach, a once-successful company that has been unable to weather the tough economic conditions, prompted a rethink in the Government's prioritisation of the car industry as a driver of the Welsh economy?
Welsh: Mae Bearmach wedi bod yn gyflogwr lleol da ers blynyddoedd lawer yn ardal Bedwas a Thretomos. Ar wahân i'r 50 o swyddi y nodwyd y byddant yn cael eu heffeithio, fel y clywsom, bydd llawer o staff asiantaeth eraill a gyflogwyd ar y safle bellach wedi colli eu hincwm ar yr amser gwaethaf posibl. Bydd hyn hefyd yn ergyd i fusnesau lleol a oedd yn cydweithio â Bearmach, neu'n elwa o fod gweithwyr yn gwario'u harian yn y gymuned leol. A wnewch chi roi gwybod i'r Siambr p'un a wnaeth Bearmach gysylltu â chi am unrhyw gymorth ariannol a pha gefnogaeth a gafodd ei chynnig wedyn? Ac a yw cau Bearmach, cwmni llwyddiannus ar un adeg sydd wedi methu ymdopi â'r amodau economaidd anodd, wedi ysgogi ailfeddwl ynghylch y modd y mae Llywodraeth yn blaenoriaethu'r diwydiant ceir fel sbardun i economi Cymru?
English: I thank Heledd Fychan for that question. I have held discussions on workers' rights with officials of the recognised union at Plas Menai, with Sport Wales, and with Siân Gwenllian, the constituency Senedd Member for the local area. Yesterday's announcement by Sport Wales confirms that Parkwood must safeguard staff employment terms and conditions, and I'm reassured that Sport Wales has followed a thorough engagement process with the staff and the union.
Welsh: Diolch i Heledd Fychan am y cwestiwn hwnnw. Rwyf wedi cynnal trafodaethau ar hawliau gweithwyr gyda swyddogion yr undeb cydnabyddedig ym Mhlas Menai, gyda Chwaraeon Cymru, a chyda Siân Gwenllian, Aelod Senedd etholaethol yr ardal leol. Mae'r cyhoeddiad ddoe gan Chwaraeon Cymru yn cadarnhau bod yn rhaid i Parkwood ddiogelu telerau ac amodau cyflogaeth staff, ac rwy'n dawel fy meddwl bod Chwaraeon Cymru wedi dilyn proses ymgysylltu drylwyr gyda'r staff a'r undeb.